**Kitöltési útmutató**

**Az önkormányzati törvényességi felügyeleti információs rendszerre**

**vonatkozó adatgyűjtés űrlapjához**

(OSAP 1622)

**Az adatgyűjtés célja:** az önkormányzati törvényességi felügyeleti információs rendszerre vonatkozó adatok megismerése

**Adatszolgáltatók:** a fővárosi és megyei kormányhivatalok

**Az adatszolgáltatás teljesítésének határideje:**

A fővárosi és megyei szinten összesített adatok Miniszterelnökség részére történő megküldésének határideje a tárgyfélévet követő hónap 20. napja, azaz 2014. II. félévére vonatkozóan 2015. január 20. napja.

**Az adatszolgáltatás országos összesítője:** Miniszterelnökség, Törvényességi Felügyeleti Főosztály

**Kapcsolattartó:** Csorba Zsanett, törvényességi referens, Miniszterelnökség (06-1/795-6549)

**Az adatszolgáltatás teljesítésének módja:**

A fővárosi és megyei szinten összesített adatokat a megjelölt határidőig megküldik az alábbi e-mail címekre: [hatosagi@me.gov.hu](mailto:hatosagi@me.gov.hu) / [zsanett.csorba@me.gov.hu](mailto:zsanett.csorba@me.gov.hu)

**Általános instrukciók a kitöltéshez**

* A táblázatban a megelőző tárgyidőszakhoz változtatás nem történt.
* A táblázat szürke háttérszínnel jelölt részein kérjük, hogy ne módosítsanak, azokat semmilyen módon ne formázzák át.
* Kérjük, hogy az egységesség érdekében használjanak Calibri betűtípust és 11-es betűméretet.
* Kérjük, hogy a táblázatban külön-külön sorban szolgáltassanak adatot a kormányhivatal illetékességi területén található valamennyi település, továbbá a megyei önkormányzat vonatkozásában is.
* Kérjük, hogy minden település esetén csak egyetlen sorba írjanak. Amennyiben szükséges, egy cellán belül a bal oldali ALT és az ENTER billentyűkombináció segítségével új bekezdést tudnak kezdeni.
* Kérjük, hogy a táblázatokban az egyes sorok között üres sorokat ne hagyjanak ki.