**Kitöltési útmutató**

**Az önkormányzati törzsadattárra vonatkozó**

**országos statisztikai adatgyűjtés űrlapjához**

(OSAP 1621)

**Az adatgyűjtés célja:** a helyi önkormányzatokra, a helyi önkormányzatok szerveire, valamint a nemzetiségi önkormányzatokra vonatkozó adatok megismerése

**Adatszolgáltatók:** fővárosi és megyei kormányhivatalok

**Az adatszolgáltatás teljesítésének határideje:**

A fővárosi és megyei szinten összesített adatok Miniszterelnökség részére történő megküldésének határideje a tárgyfélévet követő hónap 20. napja, azaz 2014. II. félévére vonatkozóan 2015. január 20. napja.

**Az adatszolgáltatás országos összesítője:** Miniszterelnökség, Törvényességi Felügyeleti Főosztály

**Kapcsolattartó:** Csorba Zsanett, törvényességi referens, Miniszterelnökség (06-1/795-6549)

**Az adatszolgáltatás teljesítésének módja:**

1. A helyi önkormányzatok és nemzetiségi önkormányzatok:

Az illetékes fővárosi és megyei kormányhivatal számára szolgáltatnak adatot, a kormányhivatal által megjelölt módon és határidőig.

2. A fővárosi és megyei kormányhivatalok:

A fővárosi és megyei szinten összesített adatokat a megjelölt határidőig megküldik az alábbi e-mail címekre: [hatosagi@me.gov.hu](mailto:hatosagi@me.gov.hu) / [zsanett.csorba@me.gov.hu](mailto:zsanett.csorba@me.gov.hu)

**Az adatszolgáltatás tárgyidőpontja:**

A korábbi évek gyakorlatához képest az önkormányzati törzsadattár adattartalma módosult. A korábbi gyakorlat szerint a tárgyidőszakban bekövetkezett valamennyi változás kronologikus feltüntetése szükséges volt, a jövőben azonban az önkormányzati törzsadattár csak a tárgyidőszak utolsó napján hatályos adatokat fogja tartalmazni, az azt megelőző, már nem aktuális adatokat nem.

A 2014. évi önkormányzati általános választásokat követően lehetőség nyílt a közös önkormányzati hivatalokat létrehozó megállapodások módosítására, és új közös önkormányzati hivatalok létrehozására. A közös önkormányzati hivatalt létrehozó megállapodások és azok módosításai 2015. január 1. napjával lépnek hatályba.

Annak érdekében, hogy a törzsadattár a hatályos adatokat tartalmazhassa, az adatszolgáltatást a közös önkormányzati hivatalokban bekövetkezett változások okán a 2014. év II. félévére vonatkozóan kivételesen nem a tárgyidőszak utolsó napján hatályos adatok szerint, hanem a következő nappal, azaz 2015. január 1. napjával hatályos adatok szerint szükséges kitölteni.

A kronologikusság megszüntetéséből következően a kitöltendő táblázatokból számos korábbi oszlop törlésre került.

|  |  |  |  |
| --- | --- | --- | --- |
| **Munkalap** | **Kitöltő** | **Kitöltés módja** | **Egyéb információk** |
| **Előlap** | fővárosi és megyei kormányhivatalok. | **-** | **-** |
| **A helyi önkormányzatok alapadatai** | - megyei önkormányzatok  **-** valamennyi települési önkormányzat | Megyei önkormányzatonként, illetve településenként külön-külön sorban. | A lakosságszámánál a legutóbbi hivatalos KSH adatot kérjük feltüntetni. |
| **A helyi önkormányzatok bizottságainak adatai** | - megyei önkormányzatok  - azon települések, melyeknél a helyi önkormányzaton belül legalább egy bizottság működik a tárgyidőpontban | Bizottságonként külön-külön sorban. | **-** |
| **A részönkormányzatok adatai** | azon települések, melyeknél legalább egy részönkormányzat működik a tárgyidőpontban | Részönkormányzatonként külön-külön sorban. |  |
| **A polgármesterek adatai** | - megyei önkormányzatok  **-** valamennyi települési önkormányzat | Megyei önkormányzatonként, illetve településenként külön-külön sorban. | Itt szükséges feltüntetni a megyei önkormányzat elnökének, és a főpolgármesternek az adatait is.  Újraválasztott polgármester esetén a legutolsó választás időpontját szükséges feltüntetni. |
| **Az alpolgármesterek adatai** | - megyei önkormányzatok  **-** valamennyi települési önkormányzat | Alpolgármesterenként külön-külön sorban. | Itt szükséges feltüntetni a megyei önkormányzat alelnökének és a főpolgármester-helyettesnek az adatait is. |
| **A jegyzők adatai** | - megyei önkormányzatok  - valamennyi önálló polgármesteri hivatalt működtető település  - valamennyi közös önkormányzati hivatal székhelyeként szolgáló település | Megyei önkormányzatonként, illetve településenként külön-külön sorban. | Itt szükséges feltüntetni a jegyző, a közös önkormányzati hivatal jegyzője, valamint a megyei főjegyző adatait is. |
| **Az aljegyzők adatai** | - megyei önkormányzatok  - valamennyi önálló polgármesteri hivatalt működtető település, ahol a tárgyidőpontban van aljegyző  - valamennyi közös önkormányzati hivatal székhelyeként szolgáló település | Aljegyzőnként külön-külön sorban. | **-** |
| **Közös önkormányzati hivatalok adatai** | azon települési önkormányzatok, melyek közös önkormányzati hivatal székhelyeként szolgálnak. | Közös önkormányzati hivatalonként külön-külön sorban. | **-** |
| **A társulások adatai** | azon települési önkormányzatok, melyek társulás székhelyeként szolgálnak. | Társulásonként külön-külön sorban. | **-** |
| **A nemzetiségi önkormányzatok adatai** | azon települési önkormányzatok, melyek területén nemzetiségi önkormányzat székhelye található. | Nemzetiségi önkormányzatonként külön-külön sorban. | Itt szükséges feltüntetni valamennyi települési, területi és országos nemzetiségi önkormányzatot. |